
                                                                                                              Direcția Metodologie și Sinteză


	ACTUL NORMATIV:
	Ordinul preşedintelui Agenţiei Naţionale de Administrare Fiscală nr. 1227/9.10.2026 privind modificarea şi completarea Ordinului preşedintelui Agenţiei Naţionale de Administrare Fiscală nr. 63/2017 privind aprobarea modelelor unor formulare utilizate în domeniul colectării creanţelor fiscale, precum şi pentru modificarea Ordinului preşedintelui Agenţiei Naţionale de Administrare Fiscală nr. 3.454/2016 pentru aprobarea Procedurii de executare silită în cazul debitorilor care au de încasat sume certe, lichide şi exigibile de la autorităţi sau instituţii publice

	Sursa:
	Monitorul Oficial al României, Partea I, nr. 891 din 23 octombrie 2026



[image: image2]Potrivit prevederilor actului normativ menționat: 
👉  A fost modificat modelul procesului-verbal de amendă al ANAF care prevedea achitarea la jumătate din minimul amenzii. Formularul nou l-a înlocuit abia acum pe cel în vigoare încă din                   11 ianuarie 2017, cu toate că legislația în materie s-a modificat până la apariția acestui ordin, în mai multe rânduri. Formularul nou introdus nu mai conține nicio mențiune de acest fel.

⚠️ Reamintim că, potrivit art. LVIII din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, pentru faptele prevăzute din Legea nr. 207/2015 privind Codul de procedură fiscală, din Legea nr. 227/2015 privind Codul fiscal, din Legea contabilității nr. 82/1991, din Legea nr. 70/2015 pentru întărirea disciplinei financiare privind operațiunile de încasări și plăți în numerar și pentru modificarea și completarea Ordonanței de urgență a Guvernului nr. 193/2002 privind introducerea sistemelor moderne de plată și din reglementările caselor de marcat (toate actele normative enumerate actualizate), plata redusă a fost exclusă.

👉  A fost introdus un formular nou pentru poprirea asigurătorie la debitorii din afara țării. Adresa prin care organul fiscal blochează, la un terț din România, sumele datorate unui debitor care nu are domiciliul fiscal în România și nu este înregistrat fiscal aici este prevăzută în 📌 anexa nr. 72 din ordin. Poprirea se consideră înființată din momentul primirii adresei, iar terțul va înregistra ziua şi ora.

👉  Terțul poprit răspunde solidar cu debitorul. Dacă nu virează sumele în contul de garanții sau nu anunță organul fiscal în 5 zile că nu datorează nimic, răspunde împreună cu debitorul, în limita sumelor sustrase indisponibilizării, potrivit art. 25 alin. (1) lit. b) din Codul de procedură fiscală.

⚠️  Actul normativ prezentat poate fi consultat la adresa: https://monitoruloficial.ro/Monitorul-Oficial--PI--891--2026.html.

!!! Acest material este destinat exclusiv informării dumneavoastră personale. Informațiile oferite reprezintă doar o sinteză a  reglementărilor  publicate şi pentru a vă conforma prevederilor legale, consultați actele normative menționate.

